**Raamleping külastustaristu ehitus- ja lammutustööde omanikujärelevalve**

**teenuse tellimiseks**

[Vali kuupäev]

(hiliseima digitaalallkirja kuupäev)

Riigimetsa Majandamise Keskus (RMK), edaspidi **Tellija või Hankija**, keda esindab [Vali sobiv] [Vali kuupäev] [Vali sobiv] nr alusel , ühelt poolt,

ja (registrikood) edaspidi **käsundisaaja** või **pool**, koos hankijaga **pooled**,) keda esindab [Vali sobiv] alusel teiselt poolt,

keda nimetatakse edaspidi **pakkuja** või **pool** või koos **pakkujateks** või **poolteks**,

sõlmisid käesoleva raamlepingu, edaspidi **leping**, riigihange 1-47.3070 „RMK külastustaristu ehitus- ja lammutustööde omanikujärelevalve raamhange 2024-2027” (viitenumber 277298) tulemusena alljärgnevas:

1. **Üldsätted**
   1. Kui ei ole märgitud teisiti, kasutatakse raamlepingus mõistet „leping“ raamlepingu tähenduses.
   2. Lepingu lahutamatuteks osadeks on riigihanke alusdokumendid (edaspidi hanke alusdokumendid), käsundisaaja pakkumus, lepingu muudatused ja lisad. Vastuolude korral hanke alusdokumentide ja käsundisaaja pakkumuse vahel prevaleerib hanke alusdokument.
   3. Lepingul on selle sõlmimise hetkel järgmised lisad:
      1. lisa 1 – tehniline kirjeldus;
      2. lisa 2 – hankelepingu vorm
   4. Raamlepingus ei fikseerita kõiki hankelepingu tingimusi.
   5. Hankelepingu sõlmimisel lähtuvad pooled raamlepingust tulenevatest tingimustest.
2. **Raamlepingu eesmärk ja ese**
   1. Lepingu eesmärk on määrata kindlaks, kuidas toimub lepingu kehtivuse ajal lepingu esemeks olevate teenuste (edaspidi töö) tellimiseks hankelepingute sõlmimine tellija ning käsundisaaja vahel ning poolte õiguste ja kohustuste sätestamine.
   2. Lepingu esemeks on tellija külastuskorraldusosakonna külastustaristu ehitus- ja lammutustööde omanikujärelevalve teenuse (edaspidi töö või omanikujärelevalve) tellimine.
   3. Lepingu esemeks oleva töö täpsem kirjeldus on toodud hanke dokumentides, eeskätt tehnilises kirjelduses.
   4. Nõuded teenuse vahetule osutajatele on sätestatud tehnilises kirjelduses/pakkumuskutses.
   5. Hanke alusdokumentides toodud tellitava teenuse mahud on indikatiivsed.
   6. Raamlepingule allakirjutamisega kinnitab käsundisaaja, et ta on võimeline täitma raamlepingu alusel sõlmitavaid hankelepinguid tellimuse saamisel ning et ta on võimeline täitma raamlepingu alusel sõlmitavaid hankelepinguid tähtaegselt arvestades hanketeates määratud teenuse eeldatavat mahtu. Raamleping ilma hankelepinguta ei kohusta tellijat käsundisaajalt tööd tellima.
3. **Raamlepingu alusel minikonkurside läbiviimine ja hankelepingu sõlmimine**
   1. Tellija korraldab RHS § 30 lõike 9 kohaselt hankelepingu sõlmiseks minikonkursi järgmistel tingimustel:
      1. Tellija esitab kõigile raamlepingu osapoolteks olevatele täitjatele minikonkursi raames pakkumuse esitamise ettepaneku läbi RHR keskkonna edastades minikonkursi dokumendi koos teiste minikonkursi tingimustega;
      2. Tellija sätestab pakkumuse esitamiseks mõistliku tähtaja, arvestades hankelepingu eseme keerukust ja pakkumuste esitamiseks vajalikku aega;
      3. Üldjuhul on pakkumuse esitamise tähtaeg vähemalt 10 päeva;
      4. Täitjad esitavad pakkumused läbi RHR-i; Minikonkursil esitatud pakkumus on täitja tahteavaldus hankelepingu sõlmimiseks ja on täitjale siduv alates pakkumuse esitamise tähtpäevast vähemalt 60 kalendripäeva. Tingimusliku pakkumuse esitamine ei ole lubatud.
      5. Tellija kontrollib täitjate ja pakkumuste vastavust minikonkursil esitatud tingimustele. Tellija jätab edasisest menetlusest kõrvale need minikonkursi pakkumused, mis ei vasta minikonkursi dokumendis toodud nõuetele;
      6. Pärast pakkumuste läbivaatamist hindab tellija neid, et välja selgitada majanduslikult soodsaim pakkumus.
      7. Pakkumuse hindamise kriteeriumi tüübid on kas ainult maksumus/kulu (osakaalu punktid 100) või kombineerituna teise kriteeriumiga koos maksumus/kulu (osakaalu punktid 60-90) ja kvaliteedikriteerium (osakaalu punktid 10-40). Hankija kasutab minikonkursil majanduslikult soodsaima pakkumuse väljaselgitamiseks järgmisi pakkumuste hindamise kriteeriume:
         1. Variant 1:

Pakkumuse maksumus: osakaal 100%

Hankija hindab pakkumusi lähtuvalt nende maksumusest, madalaima väärtusega pakkumus saab maksimaalse arvu punkte. Teised pakkumused saavad punkte arvutades valemiga: "osakaal" - ("pakkumuse väärtus" - madalaim väärtus") / "suurim väärtus" \* "osakaal". Hankija tunnistab edukaks kõige suurima punktisummaga (madalama maksumusega) pakkumuse. Võrdselt suurima punktisummaga pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.

* + - * 1. Hankija kasutab üldreeglina variant 1.
      1. Variant 2:

Pakkumuse maksumus: osakaal 60% – 90%

Töökorralduskava: osakaal 10% – 40%

Töökorralduskava hindamine toimub hindamisjuhendi järgi. Hindamisjuhend on lepingu lisas 1. Töökorralduskava ja pakkumuse maksumuse väärtuspunktid liidetakse kokku ning saadakse pakkujale pakkumuse eest omistatud väärtuspunktid. Hankija tunnistab edukaks suurima väärtuspunktidega pakkumuse.

Kui hindamiskriteeriumite alusel on võrdse väärtuspunktide summa saanud mitu pakkumust, siis tunnistatakse edukaks pakkumus, mille maksumus on madalaim. Kui võrdse punktisummaga saanud pakkumusel on sama maksumus, tunnistatakse edukaks pakkumus, mille töökorralduse kavale on omistatud rohkem väärtuspunkte. Võrdselt suurima punktisummaga töökorralduse kavade korral selgitatakse edukas pakkumus nende pakkujate vahel liisuheitmise teel. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures

* + - * 1. Hankija kasutab varianti 2, kui hangitava teenuse eeldatav maksumus on üle 6500 euri (käibemaksuta).
      1. Hanketeates sätestatud hindamise kriteeriumid ja/või nende osakaal ning hindamismeetod täpsustatakse minikonkurssi pakkumuse esitamise ettepanekus vastavalt konkreetsest objektist lähtuvalt.
      2. Tellija jätab endale õiguse kontrollida, kas pakkujatel puuduvad käesoleva seaduse § 95 lõigetes 1 ja 4 nimetatud kõrvaldamise alused ning mitte sõlmida hankelepingut pakkujaga, kellel mõni kõrvaldamise alus esineb.
  1. Hankija võib vastavalt tööde iseloomule (näiteks tööde keerukusaste vms) või pädeva asutuse poolt sätestatud nõuete tagamiseks (eelkõige näiteks juhtudel, kui lepingu esemeks on muinsuskaitseline objekt) esitada pakkujale minikonkursil täiendavaid kvalifitseerimis- ja/või vastavustingimusi teenuste osutamise eest vastutavate isikute kutsekvalifikatsiooni kohta tehnilise ja kutsealase pädevuse vastavuse kontrollimiseks. Hankija võib minikonkursil esitada täiendavad nõuded töid teostavatele isikutele:
     1. omanikujärelevalve vastutav spetsialist: kutsekvalifikatsioon ehitusjuht, tase 6, spetsialiseerumisega „Omanikujärelevalve tegemine“ (või samaväärne) ja/või diplomeeritud ehitusinsener tase 7, ametialaga omanikujärelevalve (või samaväärne);
     2. tee ehituse omanikujärelevalve spetsialist: Teedeinsener, tase 6, spetsialiseerumisega „Teeehitus ja korrashoid“, ametialaga „omanikujärelevalve“ (või samaväärne) ja/või Diplomeeritud teedeinsener, tase 7, spetsialiseerumisega „Teedeehitus ja korrashoid“, ametialaga „omanikujärelevalve“ (või samaväärne).
     3. silla ehituse omanikujärelevalve spetsialist: Teedeinsener, tase 6, spetsialiseerumisega „Sillaehitus ja -korrashoid“, ametialaga „omanikujärelevalve“ (või samaväärne) ja/või Diplomeeritud teedeinsener, tase 7, spetsialiseerumisega „Sillaehitus ja -korrashoid“ ametialaga „omanikujärelevalve“ (või samaväärne);
     4. Muinsuskaitselise järelevalve teostamiseks: pädevustunnistus tegevusalal „Mälestisel ja muinsuskaitsealal muinsuskaitselise järelevalve läbiviimine“
  2. Minikonkursil vastavaks tunnistatud pakkujate puhul eeldatakse nende töötajate erialaste teadmise piisavalt kõrget taset hankega tellitavate teenuste nõuetekohaseks osutamiseks.
  3. Hankija võib lükata tagasi kõik minikonkursil esitatud pakkumused ja tunnistada minikonkursi kehtetuks:
     1. kui need ületavad hankelepingu eeldatavat maksumust;
     2. kui minikonkursi toimumise ajal on tellijale saanud teatavaks andmed, mis välistavad või muudavad tellija jaoks ebaotstarbekaks minikonkursi lõpuleviimise hankedokumentides esitatud tingimustel või hankelepingu sõlmimine etteantud ja minikonkursi käigus väljaselgitatud tingimustel ei vastaks muutunud asjaolude tõttu tellija varasematele vajadustele või ootustele;
     3. kui langeb ära vajadus hankelepingu järele põhjusel, mis ei sõltu tellijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest;
  4. Hankelepingud sõlmitakse vastavalt raamlepingu lisaks 2 olevale hankelepingu vormile.
  5. Hankija edastab eduka pakkumuse teinud käsundisaajale hankelepingu allkirjastamiseks. Käsundisaaja peab allkirjastama ja tagastama tellijale hankelepingu 3 tööpäeva jooksul hankelepingu saamisest arvates.
  6. Kui edukaks kuulutatud käsundisaaja ei tagasta enda poolt allkirjastatud lepingut 3 tööpäeva jooksul peale tellijapoolse allkirjastatud lepingu edastamist käsundisaajale, võib tellija lugeda pakkumuse tagasivõetuks ning tunnistada edukaks hinnapakkumuse, mis on ülejäänud vastavaks tunnistatud pakkumustest majanduslikult soodsaim ning tellijal on õigus nõuda kahju hüvitamist esialgu edukaks tunnistatud hinnapakkumuse ja järgmise edukaks tunnistatud hinnapakkumuse maksumuse vahe ulatuses ning kõigi võimalike lisakulude ulatuses, mis tellijal tuleb kanda seoses hankelepingu sõlmimisega selle pakkumuse alusel, mis tunnistati edukaks pärast hinnapakkumuste uuesti hindamist, samuti kulutuste ulatuses, mis tulenesid uuest hinnapakkumuste hindamisest.
  7. Teenus, mida hankelepingu alusel osutatakse, peab olema kooskõlas tehnilise kirjeldusega, minikonkursi lisaks oleva lähteülesandega ning Eesti Vabariigis kehtivate õigusaktide, eeskirjade, standardite ning vajadusel muudest vastava valdkonna tehniliste normidega.
  8. Minikonkursilt RHS § 95 alusel kõrvaldatud pakkujaga sõlmitud raamlepingu võib hankija samal alusel ennetähtaegselt üles öelda ilma etteteatamistähtaega järgimata.
  9. Hankija jätab endale õiguse tellida sarnaseid teenuseid väljaspool raamlepingut vastavalt oma vajadusele.
  10. Hankija võib sõlmida hankelepingu raamlepingu pooleks oleva vabalt valitud käsundisaajaga eeldusel, et nende hankelepingute kogumaksumus ei ületa 20 protsenti kogu raamlepingu maksumusest ja iga sellise hankelepingu maksumus on väiksem kui riigihanke piirmäär.

1. **Hankelepingu täitmine ja töö teostamise tingimused**
   1. Käsundisaaja kohustub osutama teenust tähtaegselt, kvaliteetselt, kooskõlas hanke alusdokumentide, tellimuse ja esitatud pakkumusega. Käsundisaaja peab teenuse osutamise käigus tegema kõik tööd ja toimingud, mis ei ole pakkumuses või käesolevas Lepingus reguleeritud, kuid mis oma olemuselt kuuluvad teenuse osutamisega seotud tööde hulka.
   2. Käsundisaaja peab tagama, et teenust osutavad meeskonnaliikmed vastavalt oma erialastele teadmistele, oskustele ja võimetele.
   3. Käsundisaaja peab omama kogu lepingu kehtivuse ajal, kaasa arvatud allkäsundisaajaid kasutades olenevalt töö iseloomust, vastava töö tegemiseks nõutavat majandustegevusteadet, tegevusluba või registreeringut või mujal, kui Eestis asuva Käsundisaaja puhul sellega samaväärset oma asukohariigi luba või registreeringut või muud dokumenti, mis võimaldab käesolevas hankes tellitavate teenuste õiguspärast osutamist Eestis.
   4. Käsundisaaja kohustub teenuse osutamise tingimustest informeerima oma töötajaid, kellele ta Lepingu täitmisega seotud ülesande on pannud või koostööpartnereid, kes on kaasatud Lepinguga seotud ülesannete täitmisse.
   5. Käsundisaaja on kohustatud kasutama tellijaga suhtluses, s.h kirjavahetuses ja lepingu täitmise käigus koostatavates dokumentides, töökeelena eesti keelt;
   6. Vajadusel annab Tellija esindaja Käsundisaajale täiendavaid selgitusi ja/või informatsiooni teenuse osutamisega seotud küsimustes viie tööpäeva jooksul, arvates Käsundisaaja vastavasisulise kirjaliku pöördumise (sh pöördumine e-maili teel) kättesaamisest Tellija poolt.
   7. Tellijal on õigus kontrollida teenuse osutamise käiku ja kvaliteeti, nõudes vajadusel Käsundisaajalt selle kohta informatsiooni või kirjalike või suuliste seletuste esitamist.
   8. Pooled on kohustatud teavitama teist poolt viivitamatult asjaoludest, mis takistavad või võivad takistada kohustuse nõuetekohast ja õigeaegset täitmist.
   9. Tellijal on õigus Hankeleping üles öelda igal ajal. Sellisel juhul on tellija kohustatud käsundisaajale tasuma ülesütlemise hetkeks teostatud ja tõendatud tööde eest.
   10. Käsundisaaja on kohustatud osutama Lepinguga kindlaksmääratud teenust erapooletult, olles sealjuures sõltumatu sama ehitise Projekteerijast, Ehitajast, ehitisele paigaldatavate ehitustoodete ja konstruktsioonide hankijatest ja valmistajatest, samuti asjaoludest, mille tõttu ta ei saa olla objektiivne Tellija huvide esindamisel. Kui teenuste osutamise ajal ilmnevad Omanikujärelevalve objektiivsust või sõltumatust vääravad asjaolud, on Omanikujärelevalve kohustatud sellest Tellijat viivitamatult informeerima. Muuhulgas on olulisemad olukorrad, mille puhul on piisav põhjus väita, et Omanikujärelevalve ei ole sõltumatu:

4.10.1 omandialased seosed (Otsene või kaudne oluline osalus juriidilisest isikust Projekteerijas, Ehitajas, Ehitise ehitamiseks kasutatavate ehitustoodete tootjas ja/või hankijas. Kaudseks osaluseks loevad Pooled osalust teises juriidilises isikus läbi tütarettevõtete või teiste juriidiliste isikute. Olulisele osalusele määratlemisele kohaldatakse väärtpaberituru seaduses sätestatut);

4.10.2 ametialased seosed (Kui Omanikujärelevalve on teenuse osutamise perioodil juriidilisest isikust Projekteerija, Ehitaja, Ehitise ehitamiseks kasutatavate ehitustoodete tootja ja/või hankija juhatuse liige või töötaja);

4.10.3 peresuhted (Omanikujärelevalve peab olema teenuse osutamise ajal kindel, et peresuhted ei mõjuta tema sõltumatust teenuse osutamisel);

4.10.4 kaubad ja teenused (Omanikujärelevalve, tema abikaasa ning ülalpeetavad, võivad juriidilisest isikust Projekteerijalt, Ehitajalt, Ehitise ehitamiseks kasutatavate ehitustoodete tootjalt ja/või hankijalt kaupu ja teenuseid vastu võtta ainult teiste sarnases olukorras olevate isikutega võrdsetel tingimustel. Piirang ei kehti tavapäraste kingituste suhtes).

1. **Hankelepingu alusel tehtava töö üleandmine**
   1. Käsundisaaja esitab tellijale töö üleandmisel enda allkirjastatud üleandmise-vastuvõtmise akti.
   2. Tellija vaatab töö üle ja tagastab enda allkirjaga üleandmise-vastuvõtmise akti või esitab käsundisaajale pretensioonid töö mittevastavuse kohta viie (5) tööpäeva jooksul arvates hetkest, kui käsundisaaja on töö üle andnud.
   3. Töö loetakse tellija poolt vastu võetuks, kui ta on selle heaks kiitnud ja tagastanud käsundisaajale allkirjastatud akti või kui tellija akti ei allkirjasta, pretensiooni ei esita ja möödunud on punktis 5.2 nimetatud pretensioonide esitamise aeg.
   4. Kui tellija esitab pretensioonid ja käsundisaaja peab töö parandama tellija määratud tähtajaks, loetakse töö vastu võetuks, kui käsundisaaja on töö parandanud ja tellijal ei ole enam pretensioone.
   5. Tööde üksikute etappide ja kogu töö vastuvõtmise kuupäevaks loetakse üle­andmis- ja vastuvõtmisaktis tellija poolne allakirjutamise kuupäev.
   6. Tellijal on õigus keelduda töö vastuvõtmisest, kui see ei vasta hanke alusdokumentides, minikonkursi alusdokumentides või pakkumuses sätestatule.
2. **Lepingu hind ja tasumine tingimused**
   1. Raamlepingu raames osutatava teenuse hind on raamlepingute kehtivusaja jooksul selle alusel sõlmitavate hankelepingute kogumaksumus. Eeldatav kogumaksumus on kuni

**160 000 (ükssada kuuskümmend tuhat) eurot**, millele lisandub käibemaks. Hankija ei ole kohustatud tellima teenust kogu nimetatud summa ulatuses. Raamlepingu(te) lõplik hind kujuneb raamlepingu kehtivuse ajal vastavalt sõlmitud hankelepingutele.

* 1. Tellija tasub käsundisaajale tehtud töö eest igakuiselt vastavalt hankelepingus kokku lepitule.
  2. Tellija tasub teostatud tööde eest peale töö lõplikku vastuvõtmist käsundisaaja koostatud akti ja sellega kooskõlas esitatud arve alusel.
  3. Arve maksetähtaeg peab olema vähemalt 14 tööpäeva arve esitamisest.
  4. Lepingus sätestatud hind sisaldab kõiki kulusid, mis käsundisaaja on teinud töö teostamiseks, sh tasu lepingus sätestatud autoriõiguste eest.
  5. Hankelepingus kokku lepitud Käsundisaaja tasu kogumaksumus võib muutuda tulenevalt ehitustööde mahu või kestuse muu­tu­misest (muudatustööd) või lisatööde tellimisest. Muudatustöö on Käsundisaaja poolt teenuse osutamise raames osutatav teenus, mille sisu, maht või muud tingimused on erinevad või ületavad algselt kokkulepitut ning eeldavad seega uut kokkulepet vastava teenuse osutamiseks muutunud mahus (eelkõige teenuse osutamise aja ning tasu suhtes). Lisatöö on Omanikujärelevalve poolt osutatav teenus, mis Lepingu järgi algselt tema ülesannete hulka ei kuulu, kuid tellitakse Tellija poolt lisaks teenuse osutamise ajal. Lisatöö vajadus selgub teenuse osutamise kestel. Lisatöö tegemiseks tuleb kokku leppida vähemalt vastavate teenuste osutamises ja nende mahus. Lisa- ja muudatustöö tunnihind on [**Riigihankes pakutud hind] EUR/h**, millele lisandub käibemaks.
  6. Pakkumuse koosseisus esitatud lisa- ja muudatustööde teenuse tunnihinna maksumust indekseeritakse esimest korda 12 kuu pärast peale lepingu sõlmimist. Seejärel iga järgneva 12 kuu möödumisel toimub tunnihinna indekseerimine järgneva 12 kuu jooksul kehtiva tunnihinna osas. Indekseerimine toimub tarbijahinnaindeksi alusel, st indekseerimise hetkele eelneva täispika kalendriaasta tarbijahinnaindeksi muudatuse võrra tõuseb või langeb tunnihinna maksumus. Maksimaalselt võib lepingu koguperioodil indekseerimise tulemusel tunnihind tõusta 20% esialgu esitatud tunnihinnast. Negatiivse tarbijahinnaindeksi korral vähendatakse tunnihinna maksumust vastavalt tarbijahinnaindeksi muutusele, aga mitte väiksemaks, kui lepingu sõlmimisel kokku lepitud tunnihinna algne maksumus. Indekseerimise tulemusena kehtivad uued tunnihinnad fikseeritakse lepingu lisaga.
  7. Kui tellija nõuab käsundisaajalt lisa- või muudatustööde tegemist, siis on käsundisaaja kohustatud koheselt hindama nõutud tööde teostamiseks kuluvat aega ning esitama need andmed tellijale kooskõlastamiseks kirjalikult.
  8. Lepingus sätestatud nõudmistele vastavalt vormistatud ja kooskõlastatud lisa- ja muudatustööde eest tasub tellija käsundisaajale vastavalt tegelikule ajakulule.
  9. Kui tellija kooskõlastab kirjalikult lisa- ja muudatustööde kalkulatsioonid, täitmise tähtajad ja tasumise korra enne lisa- ja muudatustööde tegemist, siis on tellija kohustatud lisatööde eest sellistel tingimustel tasuma. Vastasel juhul ei ole käsundisaajal õigust tasule nende lisatööde eest.
  10. Käsundisaaja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja>.
  11. Tellijal on õigus käsundisaajale kohaldatavad rahalised sanktsioonid hankelepingu alusel makstava tasuga tasaarveldada.

1. **Poolte vastutus ja vääramatu jõud**
   1. Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses.
   2. Käsundisaaja vastutab igasuguse lepingurikkumise eest, eelkõige kui käsundisaaja ei ole lepingut täitnud, töö ei ole tähtaegselt teostatud või kui töö ei vasta lepingus sätestatud nõuetele vms. Kui sama rikkumise eest on võimalik nõuda leppetrahvi mitme sätte alusel või sama rikkumise eest on võimalik kohaldada erinevaid õiguskaitsevahendeid, valib õiguskaitsevahendi tellija. Leppetrahvi nõudmine ei mõjuta õigust nõuda täiendavalt ka kohustuste täitmist ja kahju hüvitamist.
   3. Juhul kui käsundisaaja kasutab temale õigusaktidega antud õigust nõuda ehitajalt või projekteerijalt teatud teo sooritamist või sellest hoidumist, kuid sellise nõude hilisemal vaidlustamisel selgub, et see ei olnud lepingu täitmise eesmärgist tulenevalt põhjendatud, peab käsundisaaja kompenseerima tellijale oma tegevusega põhjustatud otsese kahju. Kui käsundisaaja süül tehakse ehitusprojektis või ehitamisel muudatusi ning hiljem selgub, et sellised muudatused põhjustasid ehitusdefekti, on käsundisaaja kohustatud hüvitama tellijale tekitatud otsese kahju vastavalt lepingule, mis tekkis seoses defektide likvideerimisega.
   4. Käsundisaaja ei vastuta kolmandate isikute (s.h ehitaja või projekteerija) tegevusega tellijale põhjustatud kahju eest välja arvatud juhul, kui käsundisaaja on kahju tekkimises süüdi või kui käsundisaaja ei ole lepingut täites erapooletu, rikkudes p-s 4.11 sätestatud vastavat kohustust.
   5. Tellijal on õigus nõuda Käsundisaajalt leppetrahvi vastavalt allolevale tabelile või Käsundisaaja mistahes muu kohustuse igakordse rikkumise puhul summas 200 eurot. Leppetrahvi nõudmine ei välista Tellija õigust täiendavalt nõuda rikkumisega tekitatud kahju hüvitamist või hinna alandamist.

|  |  |
| --- | --- |
| Kohustuse rikkumine | Leppetrahvi summa |
| Tehnilises kirjelduses kirjeldatud tegevuste mittetäitmine | 200 € kord |
| Põhjuseta objektil kokkulepitud tööajal mitte viibimine | 200€ kord |
| Ehitusvigade korduv mittemärkamine (Tellija on juhtinud Käsundisaaja tähelepanu) | 200€ kord |
| Teostusjooniste ja täitedokumentatsiooni ehituskäsundisaajalt nõudmise ja kontrollikohustuse täitmata jätmine | 200€ kord |

* 1. Objekti valmimise tähtaja ületamisel Käsundisaaja tegevusest/tegevusetusest tulenevatel asjaoludel on Tellijal õigus Käsundisaajalt lisaks tekitatud kahju hüvitamisele nõuda iga nimetatud tähtaega ületanud kalendripäeva eest leppetrahvi null koma kakskümmend viis protsenti (0,25 %) Hankelepingu summast.
  2. Lepingus sätestatud muudest kui punktis 7.4 nimetatud töö teostamise tähtaegadest, tellimuses määratud tähtajast või lepingu alusel määratud puuduste kõrvaldamise tähtajast mittekinnipidamise korral on tellijal õigus nõuda käsundisaajalt leppetrahvi null koma viisteist protsenti 0,15% hankelepingu maksumusest iga viivitatud päeva eest.
  3. Kui käsundisaaja ei täida hankelepinguga võetud kohustusi, ei paranda puudustega tööd või ei tee uut tööd puudustega töö asemel ja käsundisaaja rikkumist saab lugeda oluliseks lepingurikkumiseks, on tellijal õigus tellida mittetäidetud või mittenõuetekohaselt täidetud mahus tööd kolmandatelt isikutelt ning nõuda lisaks leppetrahvile kolmandatelt isikutelt tellitud töödele kulunud summa ning tellimuse maksumuse vahe hüvitamist käsundisaaja poolt.
  4. Kui tellija viivitab lepingus sätestatud rahaliste kohustuste täitmisega, on käsundisaajal õigus nõuda tellijalt viivist 0,05% tähtaegselt tasumata summalt päevas, kuid mitte rohkem kui 5% hankelepingu maksumusest.
  5. Hankelepingus sätestatud kohustuste mittetäitmise või mittenõuetekohase täitmise korral, kui neid saab lugeda oluliseks lepingurikkumiseks on tellijal õigus hankeleping erakorraliselt ühepoolselt üles öelda, teatades sellest käsundisaajale kirjalikus vormis avaldusega. Lepingu rikkumist loetakse oluliseks eelkõige VÕS § 116 lg 2 ja § 647 kirjeldatud asjaoludel ning kui:
     1. Töödega alustamine viibib üle 2 (kahe) nädala ;
     2. Tellija märkusele vaatamata ei täida Käsundisaaja temale hankelepinguga pandud kohustusi kokkulepitud tingimustel ning head tava järgides;
     3. Teenuse osutamises ilmnevad olulised puudused või teenuse sisu ja kvaliteet ei võimalda anda Tellija poolt soovitavat tulemust; ja/või
     4. Käsundisaaja rikub muul viisil oluliselt Lepingut.
  6. Tellijal on õigus raamleping üles öelda, kui käsundisaaja on korduvalt rikkunud hankelepingu tingimusi ning kui käsundisaaja suhtes kuulutatakse välja pankrot.
  7. Käsundisaajal on õigus hankeleping üles öelda kui:
     1. Tellija on viivitanud Lepingu Tasu või selle osa tasumisega enam kui 30 (kolmkümmend) päeva;
     2. Tellija keeldub esitamast omanikujärelevalve tööde teostamiseks vajalikku informatsiooni, mistõttu on omanikujärelevalve tööde edasine jätkamine võimatu;
     3. Tellija rikub muul viisil oluliselt Lepingut.
  8. Lepingu punktides 7.10 - 7.11 sätestatud alusel võib Pool Lepingu üles öelda üksnes juhul, kui ta on andnud teisel Poolele Lepingu rikkumise lõpetamiseks ja heastamiseks kirjaliku teatega täiendava tähtaja, mis ei või olla lühem kui 14 (neliteist) kalendripäeva.
  9. Lepingu lõpetamise korral kohustub Käsundisaaja Tellijale üle andma Lepingu lõpetamise hetkeks tehtud tööd hiljemalt 3 (kolme) tööpäeva jooksul alates Lepingu ülesütlemise kohta teate saamisest või Lepingu lõpetamise kokkuleppe allkirjastamisest Poolte poolt.
  10. Lepingu ennetähtaegse lõpetamise korral, välja arvatud Käsundisaajast tulenevast asjaolust tingituna, on Käsundisaajal õigus nõuda tasu Lepingu lõpetamise hetkeks nõuetekohaselt teostatud ning Tellijale juba üle antud ning Lepingu punkti 7.1 alusel täiendavalt üle antavate tööde eest, kui Pooled ei ole kokku leppinud teisiti.
  11. Tellijal ei ole Lepingu ennetähtaegse lõpetamise korral tööde eest tasumise kohustust juhul, kui Lepingu lõpetamise tingis Käsundisaajast tulenev asjaolu, sellisel juhul on käsundisaaja kohustatud hüvitama tellijale ka täiendavad kulud, mida viimane kannab seoses lepinguliste tööde tegemata jätmisega ja tegemisega muul viisil, et saavutada lepingus ettenähtud tulemus.
  12. Käsundisaaja kohustub pärast Lepingu lõppemist või selle lõpetamist hiljemalt 3 (kolme) tööpäeva jooksul tagastama Tellija poolt Käsundisaajale Lepingu täitmiseks või sellega seoses üle antud alusdokumendid, muud dokumendid, andmekandjad ja esemed.
  13. Leppetrahvid ja viivised tuleb tasuda 14 päeva jooksul vastava nõude saamisest. Tellijal on õigus teenuse eest tasumisel tasaarveldada leppetrahvi summa lepingu alusel tasumisele kuuluva summaga.
  14. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks oli vääramatu jõud. Vääramatuks jõuks loevad pooled võlaõigusseaduse § 103 lg 2 kirjeldatud ettenägematuid olukordi ja sündmusi, mis ei olene nende tahtest või muid sündmuseid, mida Eestis kehtiv õigus- ja kohtupraktika tunnistab vääramatu jõuna.
  15. Kui lepingu täitmine on takistatud vääramatu jõu asjaolude tõttu, lükkuvad lepingus sätestatud tähtajad edasi vääramatu jõu mõju kehtivuse aja võrra.
  16. Vääramatu jõuna ei käsitleta pakkumuste esitamise tähtpäeva seisuga õigusaktidega kehtestatud piiranguid. Vääramatu jõu kohaldumise üheks eelduseks on asjaolu ettenägematus. Pakkumuste esitamise tähtpäeva seisuga kehtivad piirangud olid lepingu pooltele teada ning kõik tegevused planeeritakse arvestades pakkumuste esitamise tähtpäeva seisuga kehtiva olukorraga. Kui kehtestatakse täiendavad piirangud, mis takistavad lepingu täitmist, on poolel õigus tugineda vääramatule jõule.

1. **Teadete edastamine ja volitatud esindajad**
   1. Pooled kohustuvad teineteist teavitama mistahes Lepinguga seotud olulistest asjaoludest, mille vastu teisel Poolel on äratuntav huvi.
   2. Lepinguga seotud teated peavad olema kirjalikus vormis, s.t digitaalselt allkirjastatud, välja arvatud, kui teade on informatiivne ja selle edastamisel teisele Poolele ei ole õiguslikke tagajärgi.
   3. Lepinguga seotud teated edastatakse teisele poolele lepingus märgitud kontaktandmetel. Kontaktandmete muutusest on pool kohustatud koheselt informeerima teist poolt. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus märgitud kontaktandmetel.
   4. E-kirja teel, sh digitaalselt allkirjastatud dokumentide, saatmise korral loetakse teade kättesaaduks alates teate edastamisele järgnevast tööpäevast.
   5. Poolte volitatud esindajad on:
      1. Tellija volitatud esindaja on
      2. Käsundisaaja esindaja on
   6. Poolte kontaktisikud on:
2. **Konfidentsiaalsus ja andmekaitse**
   1. Käsundisaaja kohustub lepingu kehtivuse ajal ning pärast lepingu lõppemist määramata tähtaja jooksul hoidma konfidentsiaalsena kõiki talle seoses lepingu täitmisega teatavaks saanud andmeid, mille konfidentsiaalsena hoidmise vastu on teisel poolel eeldatavalt õigustatud huvi.
   2. Konfidentsiaalse informatsiooni avaldamine kolmandatele isikutele on lubatud vaid õigustatud poole eelneval kirjalikku taasesitamist võimaldavas vormis antud nõusolekul. Lepingus sätestatud konfidentsiaalsuse nõue ei laiene informatsiooni avaldamisele poolte audiitoritele, advokaatidele, pankadele ning juhtudel, kui pool on õigusaktidest tulenevalt kohustatud informatsiooni avaldama.
   3. Käsundisaaja kohustuvad mitte kasutama konfidentsiaalset teavet isikliku kasu saamise eesmärgil või kolmandate isikute huvides.
   4. Käsundisaaja kohustuvad tagama, et tema esindaja(d), töötajad, lepingupartnerid ning muud isikud, keda ta oma kohustuste täitmisel kasutab, oleksid käesolevas lepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja tähtajatut täitmist.
   5. Käsundisaaja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.
3. **Raamlepingu kehtivus, muutmine ja lõpetamine**
   1. Leping jõustub allkirjastamisest ja kehtib tööde ja teenuste tellimiseks 36 kuud või kuni raamlepingute alusel sõlmitavate hankelepingute maksimaalne maht 160 000 eurot (käibemaksuta) on täitunud. Lepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast lepingu lõppemist.
   2. Lepingupooled ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.
   3. Lepingu korralise ülesütlemise õigus on ainult tellijal. Tellija võib lepingu mõjuva põhjuse olemasolul ennetähtaegselt üles öelda, eelkõige kui tal puuduvad lepingu täitmiseks rahalised vahendid või kaob vajaduse teenuse järele. Tellija teatab raamlepingu partnerile sellest 15 kalendripäeva ette. Lepingu lõpetamine ei muuda kehtetuks lepingu alusel sõlmitud hankelepinguid.
4. **Lõppsätted**
   1. Pooled juhinduvad lepingu täitmisel Eesti Vabariigis kehtivatest õigusaktidest, eelkõige kohaldatakse lepingus reguleerimata küsimustes võlaõigusseaduses vastava lepinguliigi kohta sätestatut.
   2. Lepingu muudatused vormistatakse kirjalikult Lepingu lisana.
   3. Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
   4. Käsundisaaja on teadlik, et leping on avaliku teabe seaduses sätestatud ulatuses avalik.
   5. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus õigusaktidega sätestatud korras Harju maakohtus.
   6. Leping on allkirjastatud digitaalselt.

**Poolte andmed ja allkirjad**

**RMK Pakkuja**

|  |  |  |  |
| --- | --- | --- | --- |
| Riigimetsa Majandamise Keskus |  | | |
| Registrikood 70004459 | Registrikood | | |
| Mõisa/3Sagadi küla, Haljala vald, |  | | |
| 45403 Lääne-Viru maakond | Tel | | |
| Tel 676 7500 | E-post | | |
| E-post rmk@rmk.ee |  | | |
| [Vali sobiv] | | [Vali sobiv] |

|  |  |
| --- | --- |
|  |  |

**Lisa**

**Hindamiskomisjoni** **töökorralduskava hindamise juhend**

Hankemenetluse nimetus ja viitenumber:

1. Töökorralduskava hindamise komisjoni (edaspidi komisjon) ülesandeks on hinnata töökorralduskava kvaliteeti ja sisu (maksimaalselt on võimalik saada 30 punkti).
2. Hindamine on konsensuslik. Juhul, kui hindamiskomisjoni liige või liikmed jäävad siiski eriarvamusele, märgitakse see protokolli ning hindepunktid määratakse komisjoni liikmete häälteenamusega. Juhul kui hääled jagunevad võrdselt, määratakse hindepunktid komisjoni esimehe otsusega.
3. Töökorralduskavas tuleb vastata minikonkursi pakkumuse esitamise ettepanekus esitatud küsimustele ja selles hinnatakse (üldised põhimõtted):
   1. Kas töökorralduskava on lähtuvalt hanke esemeks olevast objektist läbimõeldud, teostatav ja usutav;
   2. Kas töökorralduskava vastab ja toetab hankija seatud eesmärgi saavutamist;
   3. Kas ja kuidas on kaasatud töökorralduskava realiseerimiseks vajalik ressurss ja kompetents ning kuidas see toetab hankija seatud eesmärgi saavutamist;
   4. Töökorralduskava punktide andmise põhjendused (skaala) esitatakse minikonkursi pakkumuse esitamise ettepanekus vastavalt objekti keerukusele.
4. **Töökorralduskavale**  annab komisjon punkte alljärgneva skaala alusel:

|  |  |
| --- | --- |
| Antav punktide arv | Põhjendus punktide andmiseks |
| 0 | Mitterahuldav: Ei vasta nõutule (töökorralduskava on kõigis punktides läbimõtlemata/ebareaalne/ebapiisav). Tehniline lähenemine ja/või teenuse võtmetegevuste kirjeldus on esitatud pinnapealselt. Pakkuja kirjeldus eesseisvast töökorraldusest ei toeta hankija seatud eesmärgi saavutamist või ei ole pakkuja sellest aru saanud. |
| 7 | Nõrk: Esitatud töökorralduskava on 3-4 punktis läbimõtlemata/ ebareaalne või sisaldab 3-4 punktis puudujääke/vastuolusid/ebakõlasid. |
| 15 | Rahuldav: Esitatud töökorralduskava on 1-2 punktis läbimõtlemata/ ebareaalne/ebapiisav või sisaldab 1-2 punktis puudujääke/vastuolusid/ ebakõlasid, kuid on põhiosas aktsepteeritav. |
| 30 | Hea: Töökorralduskava on täielikult toetav Hankija eesmärgistatud tegevuse ja nõuete elluviimisele. |

1. Juhul kui töökorralduskava hinnatakse, et see on „hea“, ei ole selles komisjoni hinnangul mingeid puudujääke ning see vastab komisjoni hinnangul piisaval määral sellele, mis on vajalik hankija eesmärgi saavutamiseks. Komisjon esitab lühidalt põhjendused töökorralduskava peamiste iseloomustavate omaduste kohta.
2. Juhul kui töökorralduskava hinnatakse, et see on kas „mitterahuldav“, „nõrk“, „rahuldav“, lisab komisjon selgituse töökorralduskava paremust/halvemust iseloomustavate omaduste ning antud punktide kohta.